আগরতলা, জুন ০২ : ত্রিপুরাগী শক্নাইরবা অইবা অনী এন দিলীপ কুমার (তখেল নিংথৌ) গী ৱারী মচাগী লাইরিক ‘তখেল নিংথৌগী শগোল তরেৎ’ অমসুং এল বীরমঙ্গলগী ‘তখেলদা মণিপুরী’ হায়বা লাইরিক অনী ফোঙখ্রে।  চৎখিবা মে তাং ২৮, নজরুল কলাক্ষেত্রগী সাহিত্য একাডেমি হোলদা মণিপুরী সাহিত্য পরিষদনা শীন্দুনা থৌরম অমদা লাইরিক অনী ফোঙবগা লোয়ননা শৈরেং শৈদিন্নবগী থৌরম অমসু পাঙথোকখি।
 থৌরম অদু পরিষদকী প্রেসিডেন্ট এন দিলীপ কুমারনা থৌরম মপু ওইরগা হান্নগী ডেপুটি ডিরেক্টর এল কুমার সিনহা অমসুং এন.  আই. টি এসঃ প্রোঃ অনুরাধা দেবীনা গেষ্ট অব ওনার ওইনা শরুক য়াখি।
 থৌরম অসিগা মরী লৈননা এন প্রফুল্ল বিজয়না মোডেরেটর ওইরগা কবি ১৫না শৈরেং পাথোকখি।  শৈদিন্নবদা য়াওবা কবিশিং টিএইচ রথীন্দ্র, এন.  দিলীপ, এস.  খেলামোহন, টিএইচ নীলকুমার, এন প্রফুল্ল বিজয়, কে অতুল, কেএইচ মঙ্গল, গন্ধেশ্বরী, সিজা মলিনা, কেএইচ বীরলা, এল মীনা, কেএইচ মাধবী, কে অপুর্বীতা, কেএইচ রঞ্জনা, কেএইচ সৈব্যা অসিনি। 